11.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝ. ΥΠΗΡΕΣΙΩΝ Αριθ. Δ.Δ4γ/7586/164  της 21 Απρ./29 Ιουν. 1970 (ΦΕΚ Β΄ 443)  Περί εγκρίσεως εφαρμογής των διατάξεων του άρθρ. 16 του Νόμ. 4467/65 και του Β.Δ. 460/65 δια την αποκατάστασιν πληγέντων μεμονωμένως εκ θεομηνιών». Έχοντες υπ’ όψιν: α)το άρθρ. 16 του Νόμ. 4467/65, β)το άρθρ. 3 παρ. 7 του Ν.Δ. 4546/66, γ)το υπ’ αριθ. 460/65 Β.Δ/μα. δ)την Σύμφωνον γνωμοδότησιν της συντονιστικής Επιτροπής αποκαταστάσεως θεομηνιοπλήκτων ληφθείσαν κατά την υπ’ αριθ. 160/4.3.1970 συνεδρίασίν της αποφασίζομεν: 1.Εγκρίνομεν την εφαρμογήν των διατάξεων των ύπερθεν α΄ και γ΄ σχετικών και δια την στεγαστικήν αποκατάστασιν οικογενειών, ων αι ιδιόκτητοι κατοικίαι επλήγησαν μεμονωμένως εκ μικράς εκτάσεως θεομηνιών κατά τα έτη 1968 και 1969 των Νομών Βοιωτίας, Ηλείας, Ξάνθης, Ευβοίας και Χίου. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν δια κοινής αποφάσεως εκδιδομένης βάσει του ύπερθεν α΄ σχετικού. 3.Αι δαπάναι εκτελέσεως του ανωτέρω προγράμματος θα βαρύνουν την υπό φορέα 385 ΚΑ 5537 εγγεγραμμένην πίστωσιν εις τον προϋπολογισμόν εξόδων του Υπουργείου Κοινωνικών Υπηρεσιών, η δε προς τους κρινομένους δικαιούχους αρωγή συμφώνως τω υπ’ αριθ. 460/65 Β.Δ/τι θα χορηγήται κατά ποσοστόν 30% δωρεά και κατά το υπόλοιπον 70% ως δάνειο τοκοχρεωλυτικόν.   